Washington Post: Trump on salannut tiedot kaikista kahdenvälisistä keskusteluistaan Putinin kanssa – ”Helsingistä on jo kuukausia, emmekä vieläkään tiedä, mitä tapaamisessa tapahtui”

Yhdysvaltain aiempiin presidentteihin verrattuna on poikkeuksellista, että Trump ei ole halunnut ottaa avustajiaan mukaan tapaamisiin Venäjän presidentin kanssa.

Presidentit Donald Trump ja Vladimir Putin pitivät tiedotustilaisuuden Helsingissä 16. heinäkuuta.­

Yhdysvaltain presidentti Donald Trump on järjestelmällisesti pyrkinyt salaamaan tiedot kahdenkeskisistä keskusteluistaan Venäjän presidentin Vladimir Putinin kanssa, kertoo yhdysvaltalaislehti The Washington Post.

Lehden haastattelemien virkamiesten mukaan Trumpin viidestä tapaamisesta Putinin kanssa ei ole minkäänlaisia asiakirjoja, ei edes luottamuksellisissa arkistoissa.